laion/Wikipedia-Exotic huggingface dataset:
Leonid Dratševski

Leonid Dratševski (vene keeles Леони́д Вади́мович Драче́вский; sündinud 5. aprillil 1942 Alma-Atas, Kasahstanis) on Venemaa majandus- ja riigitegelane, ONEKSIM Grupi ja Gortšakovi fondi tegevdirektor ning endine sõudja. 1966. aastal lõpetas Moskva Mendelejevi nimelise keemiatehnoloogia instituudi. 1968. aastal osales Nõukogude Liidu sõudmismeeskonna liikmena Mexico olümpiamängudel. 1969–1977 N Liidu sõudmismeeskonna peatreener. 1977–1979 N Liidu Spordikomitee veespordialade valitsuse juhataja asetäitja. 1979–1986 vabatahtliku spordiühingu "Burevestnik" esimehe asetäitja. Vene maletajate Viktor Kortšnoi ja Boris Gulko andmetel värvati D. 1979. a. tööle KGB viiendasse valitsusse (mille ülesandeks oli "võitlus ideoloogilise diversiooniga", poliitiliste teisitimõtlejatega ja usuorganisatsioonide kontroll), millega algas tema peadpööritav karjäär 1982 lõpetas Riikliku Kehakultuuri Keskinstituudi Moskvas ja 1986 Kõrgema Parteikooli. 1986–1990 Vene NFSV Riikliku Kehakultuuri ja Spordikomitee esimehe asetäitja. 1990–1991 NSV Liidu Riikliku Kehakultuuri ja Spordikomitee esimehe asetäitja. 1992 läks tööle Venemaa välisministeeriumisse töötades algul konsulina Venemaa peakonsulaadis Barcelonas, samal ajal kui seal toimusid olümpiamängud. 1993–96 Venemaa välisministeeriumi SRÜ asjade osakonna juhataja. 1996–1998 Venemaa suursaadik Poolas. 1998–1999 Venemaa välisministri asetäitja. 1999–2000 SRÜ asjade minister. 2000–2004 Venemaa presidendi täievoliline esindaja Siberi föderaalringkonnas. 2004–2008 Venemaa Ühtse Energiasüsteemi valitsuse esimehe asetäitja. A-st 2008 investeermisfondi Oneksim Grupp tegevdirekor. 2008–2011 Venemaa sõudmisföderatsiooni president. A-st 2010 Gortšakovi fondi tegevdirektor. https://www.rulit.me/books/kgb-igraet-v-shahmaty-read-290140-9.html
Koroonapandeemia Kasahstanis

2020. aasta koroonapandeemia Kasahstanis on osa ülemaailmsest koroonapandeemiast. Esimesed nakatunud tuvastati Kasahstanis 13. märtsil 2020. Need olid Saksamaalt saabunud kaks Kasahstani kodanikku. 15. märtsil kehtestati riigis eriolukord alates 16. märtsist (kella 8.00) kuni 15. aprillini (kella 7.00). Tuvastatud nakatunuid Kasahstanis, allikas: [1] В Казахстане объявили чрезвычайное положение из-за коронавируса, RIA https://www.coronavirus2020.kz/
Sulzberg (Vorarlberg)

Sulzberg on vald Austria Vorarlbergi liidumaal Bregenzi ringkonnas. See on Saksamaa-Austria kogukonnaprojekti "Naturpark Nagelfluhkette" liige. Kohanime "Sulzeberg" on esmamainitud 1249. aastal. 1400. aasta paiku on mainitud "Smaltzhuben uff the Sultzberg", kuna elanikud pidid Bregenzi krahvile seapekki ja juustu toimetama. Kihelkonnakirikut hl. Laurentius laiendati aastatel 1828–1829 Alois Negrelli von Moldelbe plaanide järgi, vanemaid osi kasutati ampiirstiilis. Aastatel 1988–1991 renoveeriti kirik koos dekaan Herbert Hehle. St. Leonhardi kabel – ühtekokku 13 Sulzbergi kabelist väärib märkimist St. Leonhardi kabel aastast 1497. See pole kaugel tänapäevasest Sulzbergi kihelkonnakirikust Doreni teel. Kirik kuulus algselt Kempteni kloostrile (Allgäu). Kolmekümneaastase sõja ajal kasutasid rootslased 1647. aastal kabelit hobuste tallina. Säilinud on kabeli ainulaadsed freskod ja altarid ning puidust laed varasest barokiperioodist. Kabel oli pikka aega olnud populaarne palverännaku koht. Aastatel 1980–2006 oli kabel kasutamiskõlbmatu. 2006. aasta novembrist paistab St. Leonhardi kabel uues hiilguses. Kihelkonnakirik Sulzberg-Thal. Marienlinde – rohkem kui 400 aastat vana pärn. Seal on Maarja kuju, millel on kiri: "Maria vom Sieg, beende den Krieg und schütze uns mit deinem Kinde aus der Marienlinde." (Võidu Maarja, lõpetage sõda ja kaitsege meid koos oma lapsega Marienlinde.) Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Warth (Vorarlberg)

Warth on vald Austria Vorarlbergi liidumaal Bregenzi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Koroonapandeemia Bosnias ja Hertsegoviinas

Koroonapandeemia Bosnias ja Hertsegoviinas on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast. Esimesed nakatunud tuvastati Bosnia ja Hertsegoviinas 5. märtsil 2020. Nendeks olid hiljuti Itaalias käinud isa ja poeg Serblaste Vabariigis. Tuvastatud nakatunuid Bosnia ja Hertsegoviinas, allikad: [1], [2], [3] https://covid-19.ba/ https://koronavirususrpskoj.com/
Dornbirni ringkond

Dornbirni ringkond on ringkond Austrias Vorarlbergis. Üsna noore ringkonnana eraldati see Feldkirchi ringkonnast 1969. aastal. Ringkonna halduskeskus on Dornbirn. Dornbirn Hohenems Lustenau http://www.statistik.at/wcm/idc/idcplg?IdcService=GET_NATIVE_FILE&RevisionSelectionMethod=LatestReleased&dDocName=080904, vaadatud 3.07.2016.
Pudrunui

Pudrunui on toidu tampimise nui. See on pikliku kujuga ja tömbi otsaga tööriist, millel on vars kinnihoidmiseks. Pudrunuia kasutatakse toidu tooraine tampimiseks või lömastamiseks. Köökides on laialt levinud kartulipudru nuiad. petkel uhmer ja uhmrinui http://www.eki.ee/dict/ekss/index.cgi?Q=pudrunui&F=M
Grand Central Oyster Bar & Restaurant

Grand Central Oyster Bar & Restaurant on tuntud meretoite serveeriv restoran New Yorgis, mis asub maailma suurima raudteejaama Grand Central Terminali keldrikorrusel.  Grand Central Oyster Bar & Restaurant – pildid, videod ja helifailid Wikimedia Commonsis
Solikamsk

Solikamsk on linn Venemaal Permi krais. Asub Kama jõe ääres. Linn on asutatud 1430. aastal, linnaõigused sai 1781. Solikamsk on keemiatööstuse keskus. Toodetakse peamiselt kaaliumväetisi ja magneesiumi. Linna ümbrus on tugevasti saastunud. Solikamskis asus (asutatud 5. veebruaril 1938) Ussolje paranduslike tööde laager (vene keeles Усольлаг ehk Усольский исправительно-трудовой лагерь). 100 400 (2005) 99 300 (2006) 96 200 (2009) Q126719912 Solikamski koduleht
Dmõtro Kuleba

Dmõtro Kuleba (ukraina keeles Дмитро Іванович Кулеба; sündinud 19. aprillil 1981 Sumõs) on Ukraina poliitik ja diplomaat, varem erakorraline ja täievoliline suursaadik ning 4. märtsist 2020 kuni 5. septembrini 2024 Ukraina välisminister. Ta lõpetas aastal 2003 Kiievi ülikooli juures oleva rahvusvaheliste suhete instituudi rahvusvahelise õiguse erialal. Ta on õigusteaduse kandidaat. Ta töötas aastast 2003 Ukraina Välisministeeriumi juures. Ta oli 29. augustist 2019 kuni 4. märtsini 2020 Ukraina asepeaminister Euroopa ja euroatlantilise integratsiooni küsimustes. 4. märtsist 2020 kuni 5. septembrini 2024 oli ta Ukraina välisminister. Tema isa Ivan Kuleba on diplomaat. Ta on abielus Jevgenia Kulebaga, neil on poeg ja tütar. ukraina keeles віце-прем'єр-міністр України з питань європейської і євроатлантичної інтеграції Dmõtro Kuleba Ukraina välisministeeriumi kodulehel (inglise keeles)
Eesti Tipp-40

Eesti Tipp-40 on Eesti muusikaedetabel, mida hakati pidama 2018. aasta alguses. See avaldatakse igal esmaspäeval ajalehes Eesti Ekspress. Peatoimetaja on muusikaajakirjanik Siim Nestor. Muusikaedetabel põhineb ametlikul statistikal, hõlmates muusikasalvestiste füüsilist müüki, digitaalset müüki ja voogesitust. Edetabelit peetakse kolmes kategoorias: Eesti lood tipp-40, Albumid tipp-40 ja Singlid tipp-40. Eesti lood tipp-40 Albumid tipp-40 Singlid tipp-40 "Eesti Tipp-40". Eesti Ekspress. 23. märts 2020.
It's a Long Way to Tipperary

"It's a Long Way to Tipperary" (eesti k. "See on pikk tee Tipperaryni") on muusikahalli laul, mille on kirjutanud Henry James "Harry" Williams ja kaaskrediteeritud Jack Judge'ile. Originaalselt krediteeriti nii, et laulu kirjutas Jack Judge ja on kaaskrediteeritud Henry James "Harry" Williamsile. Väidetavalt kirjutati see 5-šillingi panuse eest Stalybridge'is 30. jaanuaril 1912 ja see esitati järgmisel õhtul kohalikus muusikahallis. Nüüd üldtuntud nimega "It's a Long Way to Tipperary", originaaltrükitud muusika nimetab seda "It's a Long, Long Way to Tipperary" (eesti k. "See on pikk, pikk tee Tipperaryni"). See sai Esimeses maailmasõjas sõdurite seas populaarseks ja seda peetakse selle sõja lauluks. Up to mighty London Came an Irishman one day. As the streets are paved with gold Sure, everyone was gay, Singing songs of Piccadilly, Strand and Leicester Square, Till Paddy got excited, Then he shouted to them there: Refrään It's a long way to Tipperary, It's a long way to go. It's a long way to Tipperary, To the sweetest girl I know! Goodbye, Piccadilly, Farewell, Leicester Square! It's a long long way to Tipperary, But my heart's right there. Paddy wrote a letter To his Irish Molly-O, Saying, "Should you not receive it, Write and let me know!" "If I make mistakes in spelling, Molly, dear," said he, "Remember, it's the pen that's bad, Don't lay the blame on me!" Refrään Molly wrote a neat reply To Irish Paddy-O, Saying "Mike Maloney Wants to marry me, and so Leave the Strand and Piccadilly Or you'll be to blame, For love has fairly drove me silly: Hoping you're the same!" Refrään An alternative bawdy concluding chorus: That's the wrong way to tickle Mary, That's the wrong way to kiss. Don't you know that over here, lad They like it best like this. Hoo-ray pour les français, Farewell Angleterre. We didn't know how to tickle Mary, But we learnt how over there.
Vankriratas

Vankriratas (võru murdes tsõõr) on keskpunkti läbiva telje ümber pöörlev ringikujuline vankri osa maad mööda kulgemiseks. Puutüvest risti välja saetud pakkrattaid on Eestis harva kasutatud, enamasti kivi- veeveovankreil. Tavalisel vankrirattad olid radiaalsete kodarate ning keskel asuva rummuga kodarrattad, mille kokkupanekuks kasutati enamasti rattapinki. Kodarad valmistati tammest või saarest, ka pihlakast. Rattaring liideti 5–6 kaarekujulise kasepuu tükiga ehk pöiaga salapulkade abil. Pöiad, mis valmistati piirelaua abil, olid rautamata puuratastel 10–13 cm paksud. Iga pöid oli rummuga ühendatud kahe kodara abil, rumm oli enamasti kasepakust ja pikkusega 30–40 cm. Kodaraaugud lasti oherdiga rummusse ja raiuti peitliga neljakandiliseks. Algselt tahuti rumm kirvega välja ja vesteti noa ning liimeistriga siledaks. Treitud rummud tulid eesti talurahva hulgas üldkasutusele alles ühes rautatud ratastega ja kutselise rattavalmistuse üldiseks muutumisega 19. sajandi teisel poolel. Seda ratast nimetati ka pöidrattaks. 19. sajandil ja 20. sajandi esimeses pooles valmistati peamiselt Ida- ja Lõuna-Eestis, rattapainikul painutatud saarepuust rattaringe, millest ehitati 10 kodaraga vitsrattaid. Esimesed vankriratta raudosad olid rummu sisse ja ümber kinnitatud raudvõrud, et vältida rummu kulumist ja lõhenemist. 19. sajandil alustati vankriratastele rauast rehvide (rattavitsade) peale paigaldamisega. Tänapäeval kasutatakse hobuvankri rattaid rohkem disain- või miljööelementidena ning neid müüakse vanavara korras. Lapsevankri rattaid valmistatakse 12–14 tolliste ratastena, millel on õhkrehvid, metallist kodarad, kroomitud või must valuvelg, kuullaagrid ja piduriketas. Eesti keele seletav sõnaraamat [1] vaadatud 28.03.2020 Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 243 Vankriratas, Soera Talumuuseum Eesti murrete sõnaraamat
Rootsi kroon

Rootsi kroon (rootsi keeles krona) on Rootsi rahaühik. Selle valuutakood on SEK ja tavalühend kr. Kroon jaguneb 100 ööriks (öre). Kroon võeti kasutusele riigitaalri asemel Skandinaavia rahaliidu loomisel 1873. Vastavalt lepingule käibis Rootsis, Taanis ja Norras sama raha. Rahaliit lagunes Esimeses maailmasõjas, ent kõik kolm riiki säilitasid rahaühiku nimetuse. Traditsiooni järgi on ühekroonisel mündil esiküljel monarhi profiil ja tagaküljel Rootsi suur või väike vapp või Rootsi kuninga kroon (alates 2001). Mündil on ka kuninglik deviis. Kuni 1942. aastani valmistati ühekroonised mündid hõbedast, seejärel kuni 1968. aastani biljoonist. Vahetuskursid seisuga 8. august 2011: 1 EUR = 9,258 SEK 1 USD = 6,44 SEK 1 GBP = 10,59 SEK 14. septembril 2003 korraldati Rootsis rahvahääletus küsimuses, kas minna üle eurole või mitte. Rahvas lükkas selle ettepaneku tagasi 56,1% vastuhäältega, kusjuures hääletuses osales 81,2% valijaskonnast. Rootsis kehtib viis rahatähenominaali: 1000 krooni, esiküljel Gustav Vasa (nii koos hologrammiga kui ka ilma kehtivad) 500 krooni, esiküljel Karl XI, tagaküljel Christopher Polhem (ainult koos hologrammribaga, vanad on kehtetud) 100 krooni, esiküljel Carl von Linné (ainult koos hologrammribaga, vanad on kehtetud) 50 krooni, esiküljel Jenny Lind (nii koos hologrammiga kui ka ilma kehtivad) 20 krooni, esiküljel Selma Lagerlöf (ainult väikesed lillad, vanad suured sinised on kehtetud) Aprillis 2011 valiti aastatel 2014–2015 käibele lastavatele rahatähtedele: 1000 krooni: Dag Hammarskjöld 500 krooni: Birgit Nilsson, tagaküljel Skåne loodus 200 krooni: Ingmar Bergman, tagaküljel Gotlandi loodus 100 krooni: Greta Garbo, tagaküljel Stockholmi motiiv 50 krooni: Evert Taube, tagaküljel Bohusläni loodus 20 krooni: Astrid Lindgren, tagaküljel Smålandi loodus Rootsis kehtib neli mündinominaali: 10 krooni 5 krooni 2 krooni (harva, kuna pole juba aastakümneid välja lastud) 1 kroon 50-öörine münt on alates 1. oktoobrist 2010 kehtetu. "Currencies against Swedish kronor" (inglise ja põhjasaami). Rootsi keskpank. Originaali (aspx) arhiivikoopia seisuga 2011-09-02. Vaadatud 8. augustit 2011. {{netiviide}}: kontrolli kuupäeva väärtust: |Kasutatud= (juhend) "Valid banknotes" (inglise ja põhjasaami). Rootsi keskpank. Originaali (aspx) arhiivikoopia seisuga 2008-10-17. Vaadatud 6. jaanuari 2011. {{netiviide}}: kontrolli kuupäeva väärtust: |Kasutatud= (juhend) "Valid coins" (inglise ja põhjasaami). Rootsi keskpank. Originaali (aspx) arhiivikoopia seisuga 2011-05-21. Vaadatud 6. jaanuari 2011. {{netiviide}}: kontrolli kuupäeva väärtust: |Kasutatud= (juhend) "The 50-öre coin will cease to be legal tender after 30 September 2010" (aspx) (inglise ja põhjasaami). Rootsi keskpank. Vaadatud 6. jaanuari 2011. {{netiviide}}: kontrolli kuupäeva väärtust: |Kasutatud= (juhend)
Automaatlüps

Automaatlüps on lüpsiloomade lüpsmine täisautomaatselt ehk täielikult ilma inimese sekkumiseta. Poolautomaatsed lüpsiautomaadid võeti kasutusele juba 1930. aastatel. Täisautomaatsed lüpsirobotid võeti kasutusele 20. sajandi lõpus. Tootmise automatiseerimine "13. novembril 1930 pandi esimest korda tööle pöörlev täisautomaatne lüpsiautomaat". Novaator. 13.11.2013. Vaadatud 28.03.2020. "Lüpsiroboti ehitus". MES nõuandeteenistus. Originaali arhiivikoopia seisuga 22.06.2020. Vaadatud 28.03.2020.
Lędziny

Lędziny (saksa Lendzin) on linn Poolas Sileesia vojevoodkonnas Bieruń-Lędziny maakonnas. Lędziny asub Bieruńist umbes 6 km põhjakirdes. Asula oli olemas juba 12. sajandi keskpaiku. Saksamaa võimu alt Poola koosseisu läks Lędziny rahvahääletuse tulemusel 1922. aastal. Lędziny sai linnaõigused 1966. aastal, kuid kaotas need 1975. aastal, mil liideti Tychy linna koosseisu. Uuesti sai Lędziny iseseisvaks linnaks 1991. aastal. https://bdl.stat.gov.pl/api/v1/data/localities/by-unit/012415114031-0940890?var-id=1639616&format=jsonapi, vaadatud 7.10.2022. Lędziny Encyklopedia PWN
Koroonapandeemia Montenegros

2020. aasta koroonapandeemia Montenegros oli osa ülemaailmsest koroonapandeemiast. Esimesed nakatunud tuvastati Montenegros 17. märtsil 2020. 22. märtsil suri haiglas 65-aastane mees, kellest sai esimene koroonaohver Montenegros. 24. mail teatas Montenegro terviseamet, et riigis ei ole enam koroonaviirusega nakatunuid. 324 tuvastatud nakatunust tervenes 315 ja suri 9 inimest. 14. juunil registreeriti 7 uut nakatunut. 15. juuliks oli riigis registreeritud 1453 aktiivset koroonajuhtu. Tuvastatud nakatunuid Montenegros, allikad: [1], [2] "Arhiivikoopia". Originaali arhiivikoopia seisuga 9. juuni 2020. Vaadatud 25. mail 2020.{{netiviide}}: CS1 hooldus: arhiivikoopia kasutusel pealkirjana (link) https://balkaninsight.com/2020/07/15/montenegro-records-highest-covid-19-infection-rate-in-region/ https://www.ijzcg.me/
Koroonapandeemia Moldovas

Koroonapandeemia Moldovas on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast. Esimesed nakatunud tuvastati Moldovas 7. märtsil 2020. Tuvastatud nakatunuid Moldovas, allikad: [3] The EU provides €36.4 million to tackle COVID-19 and support police reform in the Republic of Moldova. Euroopa Komisjon, 28. september 2021
Międzyrzecz

Międzyrzecz (saksa Meseritz) on linn Poolas Lubuszi vojevoodkonnas, Międzyrzeczi maakonna ja Międzyrzeczi valla halduskeskus. Międzyrzecz asub Gorzów Wielkopolskist umbes 40 km lõunakagus. Asulat on esmamainitud 1005. aastal, linnaõigused sai enne 1259. aastat. Teise Poola jagamise tagajärjel läks Międzyrzecz 1793. aastal Preisi kuningriigi võimu alla. Vahepeal oli aastatel 1807–1815 Varssavi hertsogiriigi koosseisus. Tagasi Poolale läks linn 1945. aastal. 3941042. https://bdl.stat.gov.pl/api/v1/data/localities/by-unit/020811303024-0935529?var-id=1639616&format=jsonapi, vaadatud 4.10.2022. Międzyrzecz Encyklopedia PWN
Hantõ-Mansiisk

Hantõ-Mansiisk on linn Venemaal, Handi-Mansi autonoomse ringkonna halduskeskus, Hantõ-Mansiiski rajooni keskus (ei kuulu rajooni koosseisu). Asub Irtõši jõe ääres, 15 km kaugusel suudmest. Alates 16. sajandist asus linna kohal Samarovo küla, kuhu 1931. aastal rajati Ostjako-Vogulski töölisasula. Praegune nimi on 1940. aastast. Linnaõigused sai 1950. aastal. 2004. aastal valmis 1315,9 m pikkune sild üle Irtõši jõe. 2008. aastal toimus selles linnas soome-ugri rahvaste 5. maailmakongress. Hantõ-Mansiiskis valitseb parasvöötme teravalt mandriline kliima sooja suve ning külma talvega. Kõige soojem kuu on juuli, kui keskmine õhutemperatuur on +18,3 °C. Kõige külmem kuu on jaanuar keskmise õhutemperatuuriga −18,9 °C. Õhutemperatuuri miinimumiks on −49 °C (1964. aasta jaanuar) ning maksimumiks on +34,5 °C, mis on esinenud erinevate aastate mais, juunis ja juulis. Sademetehulk on keskmiselt 530 mm aastas (minimaalselt 343 mm ning maksimaalselt 711 mm). Veebruaris on sademetehulk keskmiselt 22 mm, augustis sajab keskmiselt 83 mm. 2010. aasta rahvaloenduse andmetel oli Hantõ-Mansiiski elanikest venelasi 69,94%, tatarlasi 5,05%, hante 3,75%, ukrainlasi 2,97%, tadžikke 1,92%, asereid 1,87%, manse 1,51%, kirgiise 1,27% ja usbekke 1,12%. Hantõ-Mansiiskis antakse välja handikeelset ajalehte Hantõ Jasang ja mansikeelset ajalehte Luiima Seripos. Linnas on 22 lasteaeda, 16 üldharidusasutust, 16 lisaharidusasutust, 3 keskeriharidusasutust ja 7 kõrgkooli ja kõrgkoolifiliaali. Hantõ-Mansiiski lähedal asub vabaõhumuuseum Torum-Maa. Linnast on pärit suusataja Jevgeni Dementjev. "Hantõ-Mansiisk numbrites". Originaali arhiivikoopia seisuga 1. mai 2015. Vaadatud 3. juunil 2015.  Hantõ-Mansiisk – pildid, videod ja helifailid Wikimedia Commonsis
Smash Mouth

Smash Mouth on Ameerika Ühendriikide rokkansambel San Josest Californiast. Bänd loodi 1994. aastal ning selle algkoosseisu kuulusid Steve Harwell (peavokaal), Kevin Coleman (trummid), Greg Camp (kitarr) ja Paul De Lisle (basskitarr). Ansambli tuntumad laulud on "Walkin 'on the Sun" (1997), "All Star" (1999), "Then The Morning Comes" (1999) ja kaver ansambli The Monkees loost "I'm a Believer" (2001).
Henning Koppel

Henning Koppel (8. mai 1918 – 27. juuni 1981) oli Taani kunstnik ja kujundaja. Enim tuntakse teda Teise maailmasõja järgsetel aastatel Georg Jenseni heaks tehtud töö eest, kuid ta on ka kujundanud portselani (Bing & Grøndahl, klaas (Holmegaard) ja lampe (Louis Poulsen & Co).
Serhi Kornitšuk

Serhi Kornitšuk (ukraina keeles Сергій Петрович Корнійчук, sündinud 12. septembril 1965 Orativis Vinnõtsja oblastis) on Ukraina sõjaväelane (kindralleitnant). Ta oli 27. märtsist 2020 kuni 28. juulini 2021 Ukraina Relvajõudude kindralstaabi ülem. 2005 - Danõlo Halõtskõi orden 2015 – kindralmajor 2019 – kindralleitnant УКАЗ ПРЕЗИДЕНТА УКРАЇНИ №126/2020. Про призначення С. Корнійчука начальником Генерального штабу Збройних Сил України, 27.03.2020 УКАЗ ПРЕЗИДЕНТА УКРАЇНИ №326/2021. Про звільнення С. Корнійчука з посади начальника Генерального штабу Збройних Сил України, 28.07.2021 У К А З ПРЕЗИДЕНТА УКРАЇНИ N 291/2005. Про відзначення державними нагородами України з нагоди Дня захисника Вітчизни. Нагородити орденом Данила Галицького КОРНІЙЧУКА Сергія Петровича - полковника, 21.02.2005 Указ Президента України № 183/2019 Про присвоєння військових звань. 1. Присвоїти військове звання генерал-лейтенанта: генерал-майору КОРНІЙЧУКУ Сергію Петровичу - першому заступнику Головного інспектора Міністерства оборони України; 03.05.2019.
Long Island Rail Road

Long Island Rail Road (aruandlusmärgina LI), sageli lühendatuna kui LIRR, on Ameerika Ühendriikide hõivatuim pendelrongisüsteem. New Yorgi osariigi kaguosas asuv rongiühendus ulatub Manhattani saarelt kuni Suffolki maakonna idatipuni Long Islandi saarel. See on maailmas üks väheseid lakkamatult töötavaid rongiühendusi, mis toimib aasta läbi nädalapäevast ja kellaajast sõltumata. East Side Accessi projekti raames ühendati see süsteem 2022. aastal Grand Central Terminaliga.
Lustenau

Lustenau on alev ja vald (saksa Marktgemeinde) Austrias Vorarlbergi liidumaal Dornbirni ringkonnas. See asub Reini jõe ääres, mis moodustab piiri Šveitsiga. Lustenau on Vorarlbergi suuruselt neljas linn. 1830. aastani oli Lustenau iseseisev krahvkond, mida valitsesid Waldburg-Zeil-Lustenau-Hohenemsi krahvid. Pärast 1830. aastat sai sellest Austria osa. Lustenau nimi tuleb Karolingide kuninga Karl Paksu allkirjastatud dokumendist pealkirjaga "Lustenauua curti regali", mis tähendab Lustenau kuninglikku kohust. 1902. aastal andis keiser Franz Joseph I Lustenaule alevi (Marktgemeinde) nimetuse. Manfred Schurti (* 1941), Liechtensteini võidusõitja Fredmund Malik (* 1944), majandusteadlane Marc Girardelli (* 1963), mäesuusataja Markus Peintner (* 1980), jäähokimängija René Swette (* 1988), jäähokimängija Barbara Gasser (* 1989), võimleja Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl-und-Komponenten-der Bevölkerungsentwicklung, vaadatud 8.08.2023. Ludwig Welti: Vom karolingischen Königshof zur größten österreichischen Marktgemeinde. In: Marktgemeinde Lustenau (Hrsg.): Lustenauer Heimatbuch. I. Band. Lustenau 1965, lk 484 jj http://www.lustenau.at/
Kuressaare komandant

Kuressaare komandant (rootsi keeles kommendant i Arensburg, vene keeles комендант Аренсбурга) oli Rootsi kuningriigi ja Venemaa keisririigi võimuperioodil Kuressaare kindluse ja Kuressaare garnisoni ülem. Kuressaare kustutati kindluste nimekirjast 1834. aastal ja komandandi ametikoht kaotati. Lewenhaupt, Adam. Karl xii:s officerare. Biografiska anteckningar. Andra delen. Stockholm: P. A. Norstedt & Söners Förlag, lk 517 [1]. Kuressaare vanalinna muinsuskaitseala arheoloogiapärand. Eksperdihinnang. Kultuurimälestiste riiklikus registris nr 27011. Arheoloog Garel Püüa. Kuressaare: 11.2016, lk 18 [2].
Feldkirchi ringkond

Feldkirchi ringkond on ringkond Austrias Vorarlbergis. Ringkonna halduskeskus on Feldkirch. Feldkirch Frastanz Götzis Rankweil Altach Düns Dünserberg Fraxern Göfis Klaus Koblach Laterns Mäder Meiningen Röns Röthis Satteins Schlins Schnifis Sulz Übersaxen Viktorsberg Weiler Zwischenwasser http://www.statistik.at/wcm/idc/idcplg?IdcService=GET_NATIVE_FILE&RevisionSelectionMethod=LatestReleased&dDocName=080904, vaadatud 3.07.2016.